**Vedtak om tilsagn på tilskudd for planting av skog på nye arealer som klimatiltak**

[*Navn på kommune*] viser til innmelding av areal og søknad om tilsagn på tilskudd for planting av skog i pilotfasen for ‘planting av skog på nye arealer som klimatiltak’ (også referert til som ‘planting for klima’) datert [*dato*] fra [*navn på grunneier*].

**Bakgrunn for tiltaket og kommunens vurdering**

Tiltakets formål er å øke karbonopptaket i skog gjennom planting av skog på nye arealer, og pilotfasen for ‘planting for klima’ strekker seg fra juni 2015 - juni 2018. [*Navn på grunneier*] søker [*navn på kommune*] om [*sum*] kroner til planting av skog på [*areal*] dekar i pilotfasen.

[*Kommunens vurdering av søknaden skrives inn her. Forslag til tekst som kan og bør inkluderes er lagt inn under. Kommunen må tilpasse og legge til vurdering av den konkrete søknaden (eks: avbøtende tiltak, miljøvurderinger, andre spesielle forutsetninger for plantingen, inkl. annet relevant lovverk, planverk etc.). Dersom grunneier har mottatt tilsagn på et større beløp enn hva som er omsøkt, skal dette begrunnes.*]

[*Kommunen har vurdert søknaden i henhold til kriterier i veileder M-407|2015, temaplanen [versjon eller årstall] for kommunen og lokal kjennskap. Kommunen viser til vurderingene foretatt etter naturmangfoldloven § 8 – 12.]*

Kommunen har konkludert med at det omsøkte tiltaket er i overenstemmelse med kriterier for planting av skog i pilotfasen.

**Vedtak**

Kommunen innvilger tilskudd til skogplanting med hjemmel i forskrift om tilskudd til nærings- og miljøtiltak i skogbruket § 4. [*Navn på kommune*] tildeler et tilskudd på totalt [*tilskuddsramme*] kroner til [*beskrivelse av* *godkjente omsøkte tiltak*]. I tillegg vil dokumenterte kostnader knyttet til suppleringsplanting inntil nedre grense for tilrådde (anbefalte) planteantall per daa jf. forskrift om berekraftig skogbruk § 8, dekkes i inntil fem år etter vedtaksdato, med forbehold om tilgjengelige budsjettmidler.

Tilsagnet er gitt i henhold til kriteriene for tilskuddsordningen 'planting av skog på nye arealer som klimatiltak' og kommunens temaplan for planting i pilotfasen. Nærmere betingelser for vedtaket fremgår under.

Vilkår for tilskuddet

Kommunens forpliktelser i dette tilsagnet gjelder kun dersom det tegnes en avtale om planting av skog på nye arealer som klimatiltak. Avtalen, som regulerer kommunens og grunneiers forpliktelser nærmere, er vedlagt dette brevet. Etableringen av skogen skal skje i henhold til betingelsene i avtalen mellom kommunen og grunneier.

Av avtalen følger en bestemmelse om tidligste tillatte hogsttidspunkt av skogen som er plantet med tilskuddsmidlene i pilotfasen. Denne bestemmelsen skal tinglyses som en servitutt på eiendommen når skogen er plantet. Etter at grunneier har sendt inn anmodning om utbetaling er kommunen ansvarlig for tinglysing av servitutten samtidig med at tilskuddet utbetales.

Arbeidsfrist for gjennomføring av plantingen settes til [*måned/år*]. Før arbeidsfristens utløp kan grunneier søke kommunen om forlenget arbeidsfrist. Årsak for utsettelse og ny fremdriftsplan skal fremgå av søknaden.

Det skal til enhver tid være mulig å kontrollere at tilskuddsmidlene er brukt etter vilkårene satt i pilotfasen. Tilsagnet kan trekkes tilbake eller reduseres dersom plantingen avbrytes eller ikke blir gjennomført i tråd med vilkår for tilskuddet og avtalen. I slike tilfeller gjelder bestemmelsene om omgjøring, tilbakebetaling og motregning etter forskrift om tilskudd til nærings- og miljøtiltak (NMSK-forskriften) i skogbruket § 13.

Informasjon knyttet til feltet blir registrert på eiendommens skogfondskonto og vil bli benyttet i evalueringen av pilotfasen. Grunneier sikres anonymitet i bruk av dataene.

**Utbetaling**

Tilskuddet utbetales etter utført planting. Ved anmodning om utbetaling benyttes skjema LDIR-923. Dersom faktisk utplantet areal av praktiske årsaker er mindre enn omsøkt og godkjent areal kan skjemaet lastes ned fra Landbruksdirektoratets nettsider for utfylling. Sammen med anmodning om utbetaling leveres det en oversikt og beskrivelse av utgiftene som har påløpt, samt et kartutsnitt med en korrekt avgrensning av arealet hvor skogen er etablert. Midler blir utbetalt i henhold til innleverte kvitteringer.

Skriftlig anmodning for utbetaling av tilskuddet sendes til landbruksavdelingen i kommunen innen arbeidsfristens utløp (se vilkår for tilskuddet). Anmodning om utbetaling av tilskuddet kan også utføres elektronisk gjennom fagsystemet ØKS.

Vedlagt vedtaksbrevet er et delvis utfylt standardskjema for tinglysning av rettigheter i fast eiendom, som grunneier må fullføre, signere og legge ved innsendelse av anmodning om utbetaling av tilskuddet. Skjemaet skal fylles ut i henhold til opplysningene som oppgis i anmodning om utbetaling av tilskudd.

**Klageadgang**

Dette vedtaket kan påklages til kommunen av grunneier og andre med rettslig klageinteresse i henhold til forvaltningsloven kap. VI. Klagefristen er tre uker fra mottagelsen av dette brevet. Klagen sendes til [*navn på kommune*]. Grunneier har rett til å gjøre seg kjent med sakens dokumenter jf. forvaltningslovens §§ 18 og 19.

Vi ber om at signert avtale returneres til kommunen innen 3 uker fra mottak av vedtaksbrevet.

[*Navn på kommune*] ønsker lykke til med etablering av skogen!

Med hilsen

for [*navn på kommune*]

**Vedlegg**

Avtale om planting av skog på nye arealer som klimatiltak

Skjema LDIR-923 ‘Anmodning om utbetaling’

Skjema ‘Erklæring om rettighet i fast eiendom’: <http://kartverket.no/Eiendom-og-areal/Tinglysing-av-eiendom/Alle-skjemaer-for-tinglysing/Erkaering-om-rettighet/Erklaring-om-rettighet-eller-servitutt---bokmal/>